OpenLLM-France/wikimedia huggingface dataset:
# Saliut 4

Saliut 4 (DOS 4) (en rus:Салют-4); va ser una estació espacial, que pesava 18.500 kg, dins el Programa Saliut que va ser llançada, des del cosmòdrom de Baikonur el 26 de desembre de 1974 a una òrbita amb un apogeu de 355 km, un perigeu de 343 km i una inclinació orbital de 51,6 graus. Era essencialment una còpia del DOS 3, i en aquest cas va ser un èxit. El Salyut 4 va deixar l'òrbita el 2 de febrer de 1977, i tornà aentrar a l'atmosfera terrestre el 3 de febrer.
Portava un telescopi solar i dos telescopis de raigs X.

## Referències

* ↑ «Salyut 4». Arxivat de l'original el 2018-02-15. [Consulta: 26 desembre 2010].
* ↑ The design of the Salyut-4 orbiting solar telescope
* http://nssdc.gsfc.nasa.gov/database/MasterCatalog?sc=1974-104A Arxivat 2006-10-28 a Wayback Machine.
* Soviet Space Stations as Analogs - NASA report (PDF format)
# Paul van Schalen

Paul van Schalen (Heeze, Heeze-Leende, 25 de febrer de 1972) va ser un ciclista neerlandès que fou professional del 1999 al 2007.

## Palmarès

* 1998
** Vencedor d'una etapa a la Volta a Turíngia
** Vencedor d'una etapa a l'Olympia's Tour
** Vencedor d'una etapa a la Ster der Beloften
* 2000
** 1r a la Ster van Zwolle
* 2002
** 1r a la Ronde van Midden-Brabant i vencedor d'una etapa
* 2004
** 1r al Noord Nederland Tour (juntament amb 21 ciclistes)
* 2005
** 1r a la Ronde van Midden-Brabant
** 1r a la Veenendaal-Veenendaal
** 1r a la Volta a Holanda Septentrional
* 2007
** Vencedor d'una etapa a l'Olympia's Tour
** Vencedor d'una etapa a l'OZ Wielerweekend

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Paul du Bois-Reymond

Paul David du Bois-Reymond (1831-1889) va ser un matemàtic alemany conegut pels seus estudis sobre equacions diferencials i germà petit del fisiòleg Emil du Bois-Reymond.

## Vida i Obra

Seguint les passes del seu germà (tretze anys més gran que ell), el 1853 va començar a estudiar fisiologia a la universitat de Zúric. Però, un cop traslladat a la universitat de Königsberg, va començar a interessar-se per la física matemàtica, probablement sota la influència de Franz Ernst Neumann. Finalment, va obtenir el seu doctorat. dirigit per Ernst Kummer, a la universitat de Berlín el 1859, amb una tesi sobre dinàmica dels fluids.
Els anys successius va ser professor de secundària a Berlín, fins al 1864, en què va ser nomenat professor de la universitat de Heidelberg. El 1870 va passar a la universitat de Friburg i, finalment, el 1874 va ser nomenat catedràtic a la universitat de Tubinga, substituint el difunt Hermann Hankel.
Tota la obra de du Bois-Reymond és sobre càlcul de variacions, equacions diferencials i fonaments de la matemàtica. El seu objectiu era establir un fonament rigorós de la teoria dels infinitesimals actuals,, amb totes les propietats anàlogues a les dels nombres ordinaris com afirmava en el seu article de 1877 Über die Paradoxen des Infinitär-Calcüls.
El 1882 es va publicar la seva obra fonamental: Die allgemeine Functionentheorie (Teoria general de funcions), o més concretament el primer volum (tot i que el segon no va aparèixer mai). En una bona part del llibre es contraposen les concepcions que ell denomina idealista i empiricista de la matemàtica, el que representa un avançament del que a començaments del segle XX seria la polèmica entre intuïcionisme i formalisme.

## Referències

* ↑ Bell, 2006, p. 189.
* ↑ Bell, 2006, p. 166.
* ↑ Fisher, 1981, p. 107.
* ↑ Fisher, 1981, p. 113.

## Bibliografia

* Bell, John Lane. The Continuous and the Infinitesimal in Mathematics and Philosophy (en (anglès)). Milà: Polimetrica, 2006. ISBN 978-88-7699-015-1.
* Fisher, Gordon «The infinite and infinitesimal quantities of du Bois-Reymond and their reception» (en (anglès)). Archive for History of Exact Sciences, Vol. 24, Num. 2, 1981, pàg. 101-163. DOI: 10.1007/BF00348259. ISSN: 0003-9519.

## Enllaços externs

* O'Connor, John J.; Robertson, Edmund F. «Paul du Bois-Reymond» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Novy, Lubos. «Du Bois-Reymond, Paul David Gustav». Complete Dictionary of Scientific Biography, 2008. [Consulta: 13 maig 2017].
* Mehl, Serge. «Du Bois-Reymond Paul David Gustav, allemand, 1831-1889». Chronomath. [Consulta: 13 maig 2017].
# Salvador (Historia de un milagro cotidiano)

Salvador (Historia de un milagro cotidiano) és una pel·lícula de curtmetratge de ficció del 2007 dirigida per Abdelatif Hwidar. Fou rodada en un vagó del Metro de València amb el propòsit de remoure la consciència dels espectadors per les seves reminiscències amb l'atemptat de l'11-M.

## Sinopsi

En un tren ple de passatgers un pare feliç i el seu fill innocent i juganer juguen a fet d'amagar. Poc a poc van aconseguint que els altres passatgers s'impliquin, i poc a poc tots deixen llurs expressions neutres, comencen a somriure i s'uneixen al joc del nen. L'últim passatger al que s'acosta, d'antuvi és reticent, però poc a poc es deixa captivar per la innocència del nen. Tanmateix, hi ha alguna cosa que reté aquest personatge i en un retrocés ràpid, ens torna a la seva habitació.

## Repartiment

* Nacho Fresneda
* Gabriel Merchán
* Orlín Morán

## Premis

* Goya al millor curtmetratge de ficció (2008)
* Premio Projecte Curtmetratge Cinema Jove 2006, la menció honorífica en el VI Premi Bancaixa de Projectes de curtmetratges i va ser nominat en els Premis de l'Acadèmia Europea de Cinema.
* Premi especial del jurat a l'Aspen Shortfest
* Premi del Jurat al Festival Internacional de Cinema de Tirana.

## Referències

* ↑ El metro de Valencia se convierte en un plató de cine, Las Provincias, 31 d'octubre de 2018
* ↑ Salvador (Historia de un milagro cotidiano) al web dels Premis Goya
* ↑ El director del corto valenciano ganador del Goya confía que el premio ayude a "arrancar" la industria local, Europa Press, 4 de febrer de 2008
* ↑ Web del festival d'Aspen
* ↑ Una crónica sobre el 11-M rodada en Russafa por un musulmán gana el Festival de Tirana, Levante-EMV, 6 de desembre de 2007

## Enllaços externs

* Salvador (Historia de un milagro cotidiano) a YouTube
* Salvador (Historia de un milagro cotidiano) a cortosdemetraje.com
# Sad-ad-Dawla al-Abharí

Sad-ad-Dawla ibn Hiba-Al·lah ibn Muhàssib al-Abharí (àrab: سعد الدولة بن هبة الله بن محاسب الأبهري, Saʿd ad-Dawla ibn Hibbat Allāh ibn Muḥāsib al-Abharī), més conegut senzillament com Sad-ad-Dawla al-Abharí (Abhar, 1240 - Bagdad, 5 de març de 1291) fou un metge i home d'estat jueu que el 1287 va esdevenir metge privat de l'il-kan Arghun i que després en fou visir des del juny de 1289 fins que fou assassinat el març de 1291. És considerat un bon administrador.

## Referències

* Krawulsky, Dorothea. "Saʿd al-Dawla". Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 13 de maig de 2016 <http://referenceworks.brillonline.com/entries/encyclopaedia-of-islam-2/sad-al-dawla-SIM_6400>
# Passo d'Areia (Santa Maria)

Passo d'Areia és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Loteamento Roveda, Passo d'Areia, Vila Independência, Vila Marechal Mallet, Vila Oliveira.

## Galeria de fotos

| Caturrita Nova Santa Marta | Caturrita / Divina Providência | Divina Providência / Nossa Senhora do Rosário |
| Nova Santa Marta Juscelino Kubitschek | | Nossa Senhora do Rosário Bonfim |
| Juscelino Kubitschek | Noal | Noal / Bonfim |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Sant Julià de Boada

Sant Julià de Boada és una entitat de població del municipi baixempordanès de Palau-sator. El 2005 tenia 29 habitants.

## Vegeu també

* Església de Sant Julià de Boada
# Sant Julià de Bussac

Sant Julià de Bussac fou l'església del veïnat desaparegut vallespirenc de Bussac, del terme comunal de Reiners, a la Catalunya del Nord.
Estava situada al nord-oest del terme de Reiners, a l'esquerra del Tec, prop d'on hi desemboca la Ribera Ampla, en el lloc on ara es dreça el Mas d'en Rigall.
Aquesta església fou una de les primeres cel·les monàstiques creades per Santa Maria del Vallespir (Santa Maria d'Arles). És citada el 820 en un precepte de Lluís el Piadós: ecclesiam Sancti Juliani super Buciacum rivolum. Se sap que era sufragània de Sant Martí de Palaldà.

## Bibliografia

* Becat, Joan. «131-Reiners». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere. «Reiners». A: El Vallespir. El Capcir. El Donasà. La Fenolleda. El Perapertusès. Barcelona: Enciclopèdia Catalana, 1996 (Catalunya romànica, XXV). ISBN 84-412-2514-1.
* Ponsich, Pere; Lloret, Teresa; Gual, Raimon. «Reiners». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Ramos i Martínez, Maria-Lluïsa. «Esglésies del Vallespir anteriors al 1300: Els Banys d'Arles. Sant Julià de Buçac». A: El Vallespir. El Capcir. El Donasà. La Fenolleda. El Perapertusès. Barcelona: Enciclopèdia Catalana, 1996 (Catalunya romànica, XXV). ISBN 84-412-2514-1.

## Referències

* ↑ Lloc on estigué situada l'església de Sant Julià de Bussac en els ortofotomapes de l'IGN.
* ↑ Ramos, 1996.
# País neutral

Un país neutral és aquell que no pren part per cap dels bàndols enfrontats en un conflicte bèl·lic amb l'esperança de mantenir-se'n al marge. En les relacions internacionals, una política neutralista és, per tant, la que apunta a mantenir la neutralitat davant futurs conflictes. El concepte de neutralitat ha de diferenciar-se del de no-alineament.

## Països neutrals en l'actualitat

    Àustria, Ciutat del Vaticà, Costa Rica, Irlanda, Japó, Liechtenstein, Malta, Suïssa i Turkmenistan.

## Països que es reclamen neutrals però no es troben reconeguts com a tals

    Cambodja (des de 1993), República de Moldàvia - Segons la seva constitució de 1994.

## Països neutrals en el passat

    Bèlgica (abandonada després de la II Guerra Mundial i la seva posterior inclusió en l'OTAN), Laos, Luxemburg (va abolir la seva neutralitat l'any 1948) i els Països Baixos (autoimposada entre 1839 i 1940).

## Referències

* ↑ Johnson, Lonnie. Introducing Austria: A short history. Ariadne Press, 270 Goins Court, Riverside, CA 92507, 1989, p. 155−156. ISBN 0929497031.
# Paule Baillargeon

Paule Baillargeon (Rouyn-Noranda, Quebec, 19 de juliol de 1945) és una actriu, directora i guionista quebequesa. Des del 2009, és cineasta en residència de la National Film Board of Canada.

## Filmografia
### com a actriu

* Entre tu et vous, 1970
* Le Grand film ordinaire, 1971
* Ô ou l'invisible enfant: L'amante, 1972
* Montréal blues, 1972
* Et du fils, 1972
* Louise Thibaudeau, 1973
* Gina: Rita John, 1975
* Le Temps de l'avant: Monique, Helene's sister, 1975
* Confidences de la nuit (L'Amour blessé) (voix), 1975
* La Piastre: Mireille, maîtresse de Robert, 1976
* Le Soleil se lève en retard: Ginette, 1977
* Monsieur Zéro (TV): Marie, 1977
* Panique: Françoise Gélinek, 1977
* Vie d'ange: Star Morgan, 1979
* Albedo, 1983
* La Femme de l'hôtel: Andrea Richler, 1984
* La Dame en couleurs: Sister Gertrude, 1985
* Sonia: Roxanne, 1986
* Les Voisins (TV): Lorette, 1987
* I've Heard the Mermaids Singing: Gabrielle St. Peres, 1987
* L'Héritage (TV): Maggie Caillouette, 1987
* Trois pommes à côté du sommeil: Madeleine, 1989
* Les Heures précieuses, 1989
* Jésus de Montréal, 1989
* La Conquête de l'Amérique II, 1990
* Montréal vu par...: La femme du consul (segment "Vue d'ailleurs"), 1991
* Love-moi: Louise, 1991
* L'Assassin jouait du trombone: Irène Ingerstein, 1991
* La Conquête de l'Amérique I, 1992
* Un 32 août sur terre: Doctor in hospital, 1998
* Rue l'Espérance (TV): Louise Béliveau, 1999
* Destinées (TV): Claire Pellerin, 2009-2010

### Com a directora

* La Cuisine rouge, 1980
* Sonia, 1986
* Solo, 1991
* Le Complexe d'Édith, 1991
* Le Sexe des étoiles, 1993
* Claude Jutra, portrait sur film, 2002

### Guionista

* Vie d'ange, 1979
* La Cuisine rouge, 19830
* Sonia, 1986
* Le Petit cheval (TV), 1990
* Montréal vu par..., 1991

## Premis

* Prix Gémeau, 1983

## Referències

* ↑ http://www.ledevoir.com/culture/cinema/244679/les-cineastes-paule-baillargeon-et-philippe-baylaucq-en-residence-a-l-onf
* ↑ «Paule Baillargeon». The Canadian Encyclopedia. [Consulta: 23 maig 2020].
# Salvador García

«Salvador García» té aquests significats:
* Salvador García Aguilar (1925-2005), escriptor alacantí en llengua castellana.
* Salvador García-Bodaño (1935-), poeta gallec.
* Salvador García de Pruneda (1912-), escriptor i diplomàtic espanyol.
* Salvador García Muñoz (1868-1946), metge i polític socialista valencià.
* Salvador García i Puig (1961-), exfutbolista (defensa) català.
* Salvador García Ruiz (1963-), guionista i director de cinema espanyol.
* Salvador Garcia-Ruiz (1976), economista català.
# Arnau de Creixell

Arnau de Creixell fou bisbe de Girona des de 1199 fins a la seva mort el 1216. Immediat successor de Gaufred de Medinyà, abans de ser escollit bisbe era canonge de la Catedral de Girona. Durant el seu episcopat s'hi començaren a instituir el beneficis eclesiàstics dits “establerts”. Era oncle del cavaller Dalmau de Creixell.

## Bibliografia

* Roig y Jalpi, Juan G. Iacinto Andrev. Resumen historial de las grandezas, y antiguedades de la ciudad de Gerona, y cosas memorables suyas eclesiasticas, y seculares, assi de nuestros tiempos, como de los passados (en castellà). Barcelona: Iacinto Andrev, 1678, p. 279-280 [Consulta: 30 març 2014].
# Antoni Mestre Salas

Antoni Mestre Salas va ser un aviador militar mallorquí. Participà en la Guerra Civil Espanyola en el bàndol nacional i col·laborà amb l'aviació italiana a Mallorca sota les ordres de Leone Gallo. Fou ascendit a sergent el 1937 i destinat a la base de Pollença, Mallorca. El 1962 ascendí a capità. També publicà diversos articles al diari Baleares com Memòria Civil i Mallorca en guerra.

## Referències

* ↑ Miquel Dolç (coord.). Gran Enciclopèdia de Mallorca. Volum. Palma: Promomallorca, p.. ISBN 978-84-8661717-2.
# Areu (polític)

Areu (en grec antic: Ἄρευς; en llatí: Areus) fou un polític espartà que fou enviat a l'exili. Després va poder tornar a Esparta per imposició de la Lliga Aquea, que també va aconseguir fer el mateix amb Alcibíades (184 aC). Més tard Esparta el va enviar com ambaixador a Roma, on precisament va haver d'acusar els aqueus.

## Bibliografia

* ↑ Smith, William. «Areus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
* ↑ Leventis, A G; Cartledge, Paul. Hellenistic and Roman Sparta (en anglès). edició revisada de l'obra amb el mateix títol de Cartledge & Spawforth del 1989. Routledge, 2004, p. 328. ISBN 9781134503902.
* ↑ Thirlwall, Connop. A History of Greece (ebook gratuït) (en anglès). Nova York: Harper Brothers, 1845, p. 466.
# Arnedillo

Arnedillo és un municipi de la Rioja. Es troba en la Rioja Baixa, a pocs quilòmetres d'Arnedo, entre les serres de Hez i Peñalmonte. És travessat pel riu Cidacos. Són molt conegudes les aigües termals naturals que sorgeixen en la superfície després d'haver-se filtrat a gran profunditat adquirint una alta temperatura (uns 52,5 °C). Aquestes són aprofitades pel balneari situat en la riba dreta del riu, a la sortida del poble. Santa Eulalia Somera és una pedanía situada a 5 km d'Arnedillo, al costat de Santa Eulalia Bajera, però pertanyent al municipi d'Arnedillo.

## Història

Els seus orígens es troben sobre el segle x. En el vot de Fernán González la població apareix nomenada com "Arnietello".
En 1170 Alfons VIII de Castella donava la vila i el castell a la catedral de Calahorra sent bisbe Rodrigo. El bisbe Juan Pérez arriba a un acord amb el cabildo en 1224 pel qual es fa amb el senyoriu, però en 1252 la vila es va aixecar contra ell per no reconèixer-lo com el seu senyor, atacant el seu palau i castell. Els rebels van ser controlats i multados amb 300 maravediés per les danys ocasionats, havent de rendir jurament de vassallatge. En 1366 Enric de Trastámara va ser proclamat rei. A canvi va haver de concedir als seus aliats títols i riqueses com pagament per l'ajuda rebuda en la seva fugida després de la derrota soferta en la batalla de Nájera. Per això va cedir Arnedillo a Juan Ramírez de Arellano.
En 1817 va sofrir un terratrèmol que va esquerdar les forests circumdants i destrueixo part dels seus edificis.

## Enllaços externs

* Balneari d'Arnedillo Arxivat 2019-01-14 a Wayback Machine. - Motor turístic de la localitat
# Ardata

Ardata era una ciutat situada a les muntanyes a l'est de la moderna Trípoli i no lluny d'Ullassa (propera a Trípoli) que es diu actualment Tell Arde i ha estat excavada.
Va ser la primera ciutat interior que van ocupar els egipcis cap a la meitat del segle xv aC després de desembarcar a Ullassa. Pertanyia fins llavors a Tunip, un regne vassall de Mitanni. Mentre els egipcis atacaven Cadeix i conquerien una altra ciutat més al nord, Sumur, la ciutat es va revoltar instigada per Tunip, però els egipcis van sufocar la revolta.
El príncep d'Arasni, aliat a Abdi-Asirta cap dels habiru d'Amurru, va conquerir Ardata sobre la meitat del segle xv aC. Amb aquesta ciutat i Sigata com a base del seu poder els habiru es va estendre al nord i sud. Mort Abdi-Asirta potser el 1340 aC el seu fill Pu-Bahla la va poder mantenir, però tenia la residència a la propera Ullassa. El 1330 aC aproximadament, Aziru, un altre fill d'Abdi-Asirta, va crear el Regne d'Amurru amb les conquestes que havia fet de les ciutats i territoris possessió dels egipcis, i va sotmetre's a vassallatge del rei hitita Subiluliuma I. És possible que llavors Ardata fos la capital del regne amb Aziru com a rei.

## Referències

* ↑ Bryce, Trevor. El reino de los hititas. Madrid: Cátedra, 2001, p. 214-215 i219. ISBN 8437619181.
# Antonio José Valencia

Antonio José Valencia (10 de maig de 1925) és un exfutbolista bolivià.

## Selecció de Bolívia

Va formar part de l'equip bolivià a la Copa del Món de 1950.

## Referències

* ↑ «1950 FIFA World Cup Brazil». FIFA.com. Arxivat de l'original el 2011-09-18. [Consulta: 18 abril 2018].
* ↑ «FIFA profile». Arxivat de l'original el 2015-06-05. [Consulta: 18 abril 2018].
* ↑ Antonio Valencia's profile at worldfootball.net
# Al·largent

L'al·largent és un mineral d'argent i antimoni que pertany a la classe dels sulfurs. El seu nom està format pel prefix al·l-, que prové del grec ἄλλος, állos, "distint" i del català argent. Va ser descobert el 1950. Dues són les localitats tipus d'aquesta espècie: la mina Beaver, i la mina Hi-Ho, totes dues a Ontario (Canadà).

## Característiques

L'al·largent és de color platejat, amb una densitat de 10-10,12 g/cm³. Cristal·litza en el sistema hexagonal. Químicament és un aliatge de fórmula general Ag$_{1-x}$Sb$_x$.
Segons la classificació de Nickel-Strunz, l'al·largent pertany a «02.AA: Aliatges de metal·loides amb Cu, Ag, Au» juntament amb els següents minerals: domeykita-β, algodonita, domeykita, koutekita, novakita, cuproestibina, kutinaïta, discrasita, maldonita i stistaïta.

## Formació

L'al·largent es troba a les menes d'argent-antimoni (dipòsits de Ni-Co-Ag), amb una alta concentració d'Ag-Sb. S'acostuma a trobar associada a l'argent que conté antimoni i mercuri, així com als següents minerals: stefanita, plata, kutinaita, discrasita, domeykita i breithauptita.

## Referències

* ↑ «Allargentum» (en anglès). Mindat. [Consulta: 22 gener 2014].
* ↑ Riba, O.; Melgarejo, J.C.; Mata, J.M. = ca&id = jqY890PR1BcC Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 4 abril 2012].
* ↑ Anthony, J.W.; Bideaux, R.A.; Bladh, K.W. [et al.].. «Allargentum». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 4 abril 2012].
* ↑ «Allargentum» (en anglès). Handbook of mineralogy. [Consulta: 22 gener 2014].
# Arnau Comas Feixas

Arnau Comas Feixas (nascut l'11 d'abril de 2000) és un futbolista professional català que juga com a defensa al Basilea.

## Carrera

Nascut a Cassà de la Selva, Catalunya, Comas va començar la seva carrera amb el FC Barcelona de la Lliga espanyola. El 2019 va ser cedit a l'Olot de la tercera categoria espanyola.
Comas es va traslladar a Suïssa i es va unir al primer equip del FC Basilea per a la temporada 2022-23 signant un contracte de quatre anys, fins a l'estiu de 2026, essent el seu entrenador en cap Alexander Frei. El 21 de juliol de 2022, va debutar amb el seu nou equip amb una victòria per 2-0 sobre el Crusaders FC irlandès a la segona ronda de classificació de la Lliga Europa Conferència de la UEFA 2022-23. Tres dies després va jugar el seu debut a la lliga nacional amb el club en el partit a casa a l'estadi St. Jakob, en què el Basilea va assolir un empat 1-1 contra el Servette.

## Referències

* ↑ «Arnau Comas». FC Basel. [Consulta: 2 setembre 2022].
* ↑ «Arnau Comas: "Sé que en el Barça están contentos con mi rendimiento"». sport.es, 28-02-2020.
* ↑ «Arnau Comas, el pequeño líder». diariouf.com, 04-11-2020.
* ↑ «¿Quién es Arnau Comas en el Barça?». culemania.com, 16-12-2021.
* ↑ «Araujo se siente "más maduro" y Comas seduce a Koeman». es.ara.cat, 31-07-2021.
* ↑ «Un vincle amb valors». lesportiudecatalunya.cat.
* ↑ «Arnau Comas: "El Basilea es muy parecido al Barça"». migrantesdelbalon.com.
* ↑ «Arnau Comas beim FC Basel: "Der FCB könnte für mich wie ein Trampolin sein"». bzbasel.ch.
* ↑ FC Basel 1893. «Arnau Comas wechest vom FCB zum FCB». Arnau Comas transfers from FCB to FCB. FC Basel 1893 AG, 16-06-2022. [Consulta: 16 juny 2022].
* ↑ FC Basel 1893. «FC Basel - Crusaders FC 2:0 (1:0)». FC Basel 1893 AG, 21-07-2022. [Consulta: 16 juliol 2022].
* ↑ Verein "Basler Fussballarchiv”. «FC Basel - Servette FC 1:1 (1:0)». Verein "Basler Fussballarchiv”, 24-07-2022. [Consulta: 24 juliol 2022].

## Enllaços externs

* Arnau Comas Feixas a BDFutbol